Die Boervrou Uitgawe 1 - Die Boervrou
Geagte Lesers, baie welkom by die Boervrou se eerste nuusbrief!
Ons wil graag ’n beroep doen dat julle asseblief betrokke moet raak by die Boervrou. Ons soek voorstelle, insette, resepte, planne, sommer alles wat met ons Volk en spesifiek die Boervrou te doen het. Die Boervrouens van ons Volk kan nie net uit ons twee bestaan nie. Hierdie blad is vir al die Boervrouens om saam te kuier, kennis te deel in swaar tye en ook in goeie tye, in hartseer tye en ook in gelukkige tye. Kom dat ons hande vat sodat ons weer soos van ouds, ’n Boervrou in murg en been kan word. Dit is die taak van die Boervrou om na die welsyn van die Volk om te sien, ’n man het nie die emosie van ’n vrou om so ’n taak te verrig nie.
Stuur gerus vir ons jou gunsteling resepte of wenke in na info@boervrou.co.za om op die blad te publiseer, stuur ook sommer die stukkie geskiedenis wat aan die resepte of wenke gekoppel is saam!
Kom ons werk saam en skep ‘n lekker kuierplek waar ons, ons stories en kennis met mekaar kan deel.
Party dae is net regte pannekoek-dae! As dit so lekker reën dan wil mens net onder ‘n lekker kombersie op ‘n bank lê met pannekoek en koffie.
In my ouerhuis, was my Broer die baas pannekoekbakker! Daar is ook geen wet wat sê dat ‘n pannekoek net met kaneelsuiker geëet moet word as ‘n soet happie nie, my Ma eet dit byvoorbeeld met pruimkonfyt of stroop. Ek verkies weer ‘n sout pannekoek met tamatie en uie sous met ‘n goeie klompie gerasperde kaas.
So bak ‘n paar vir jou gesin en sit dit voor met net dit wat jou gelukkig maak.
Bruinsuiker om koekies in te rol